I de seneste år er sheet masker blevet mere og mere populære, og især i vesten har man fået øjnene op for verdenen af sheetmasker. Det er dog ikke en ny opfindelse eller revolution. En sheet maske har i mange år været en naturlig del af den koreanske hudpleje. Det er den perfekte kombination af nem og effektiv hudpleje.
En sheet maske består af enten et stykke stof, blød hydrogel eller cellulose. Sheet masken ligger i en essens eller serum, der er den egentlige pleje og indeholder de aktive ingredienser.
Den største forskel mellem en sheet maske og de mere traditionelle ler- eller cremebaserede maske er, at en sheet maske skaber okklusion. Dette vil sige at masken i sig selv skaber en forsegling på huden, hvilket forhindre maskens ingredienser i at fordampe, og derved hjælper ingredienserne med at trænge dybt ind i huden. Det anbefales at man anvender en sheet maske mellem 10-30 minutter.